Title: 1. Configureu el seguiment de les activitats. La compleció
Course: Iniciació al Moodle > Section: Mòdul 3

El sistema de compleció

El sistema de compleció de les activitats i recursos permet definir condicions més o menys automatitzades per considerar l'activitat com a completada i es mostra a l'alumnat amb la caixa de compleció (quadradet que apareix a la part dreta de l'activitat).

El professorat pot veure l'informe de compleció del curs, que mostra la compleció de les activitats que la persona editora del curs hagi decidit que apareguin en aquest informe, o l'informe de compleció de l'activitat, que mostra totes les activitats que tenen activat el sistema de compleció.

El sistema de compleció es pot habilitar o deshabilitar i per tant si en accedir a la configuració dels recursos o activitats no apareix el bloc "Compleció de l'activitat" caldrà habilitar-lo a nivell de curs tal com s'explica a l'apartat 2 Seguiment del curs dels Materials formatius del mòdul 3.

Accediu a tres activitats, com a mínim, de la vostra unitat didàctica i configureu els mòduls de compleció de l'activitat, tenint en compte els criteris següents:

- L'activitat de tipus tasca: Ha de tenir la compleció vinculada a la qualificació de la tasca de manera que es marqui com a completada a partir del moment que l'activitat es qualifiqui o es trobi pendent de qualificació per part del professorat.
- La segona activitat: Ha de tenir la compleció manual, que sigui l'alumne qui la pugui marcar com a feta en el moment que ho consideri oportú.
- La tercera activitat pot tenir el sistema de compleció vinculat a qualsevol paràmetre. Per exemple, al fòrum de presentació que heu utilitzat al mòdul 0 d'aquest curs la compleció està condicionada al fet d'obrir una conversa nova (on us havíeu de presentar) i fer dues respostes a converses obertes per altres companys o companyes del curs.

Observareu que el mòdul de compleció és diferent en cada activitat o recurs.