Title: 2. Feu una còpia de seguretat del curs
Course: Iniciació al Moodle > Section: Mòdul 4

En aquesta activitat practicareu com fer i restaurar còpies de seguretat dels cursos.

En primer lloc feu una còpia de seguretat del vostre curs tal com s'explica a l'apartat Còpia de seguretat del llibre Materials formatius del mòdul 4.

Un cop feta la còpia de seguretat cal que la guardeu al vostre ordinador.

Aquesta còpia us garanteix que podreu tornar a disposar del vostre curs en cas que restaurant còpies s'esborri el contingut parcial o total.

En segon lloc, restaureu una còpia de seguretat al vostre curs. Podeu utilitzar la que hi ha a la carpeta Còpies de seguretat per compartir o alguna que us interessi de les moltes que hi ha al portal Alexandria.
- Les còpies amb extensió .zip corresponen a cursos creats amb el Moodle 1.9
- Les còpies amb extensió .mbz corresponen a cursos creats amb el Moodle 2.x

Qualsevol dels dos formats es pot integrar a un espai Moodle 2.

En restaurar un curs, o una part, sobre el curs propi, s'hauran de seleccionar les opcions necessàries per evitar que s'esborri el contingut del nostre curs.

Si feu la restauració del curs que hi ha a la carpeta, trobareu que conté un vídeo, dos fòrums i tres activitats de tipus qüestionari, que es restauraran a la secció 3 (és el lloc on es trobaven quan es va fer la còpia de seguretat). Si ja teniu alguna cosa en aquest tema, heu de vigilar que el contingut previ es mantingui. Consulteu els materials formatius del mòdul per veure els passos a seguir en la restauració. Veureu que en el pas 2. Destí heu de triar la segona opció: Restaura sobre aquest curs i Combina la còpia de seguretat amb aquest curs.

El procediment per restaurar una còpia de seguretat completa d'un curs és el mateix, tot i que en aquest cas sovint voldreu fer-ho sobre un curs buit (o esborrar-lo prèviament per substituir-ne el contingut).