Title: 2. Incorporeu els primers recursos
Course: Iniciació al Moodle > Section: Mòdul 1

En aquesta tasca es demana que incorporeu diferents recursos dins del vostre curs tenint en compte les seves característiques, els elements de configuració i els diferents tipus de recursos disponibles tal com s'explica al capítol Els recursos al Moodle 2 del llibre Materials formatius del mòdul 1.

Concreció de les feines a realitzar:

1. Accediu al vostre curs de proves.
2. Activeu l'edició fent clic sobre Activa edició dins del bloc Configuració. Per fer aquest exercici cal que el format del vostre curs sigui setmanal o per temes; si està en format social haureu d'incloure aquests recursos dins el bloc lateral Activitats socials.
3. Afegiu a la primera secció (tema, setmana,...) o la que correspongui si treballeu en grup, els recursos següents:

  - Dues etiquetes, una d'elles com a mínim ha de tenir a la finestra Text de l'etiqueta elements multimèdia (imatge, vídeo,...), a més del títol.
  - Un recurs URL que porti a elements externs, com vídeo, pàgina web, exercicis autocorrectius...
  - Un recurs de tipus fitxer que l'alumnat hagi de descarregar al seu ordinador.
  - Un llibre per incloure continguts de la unitat didàctica.
  - Una pàgina anomenada Presentació del curs. Aquesta pàgina us pot servir de guia mentre aneu creant el vostre curs de proves. La podeu anar completant a mesura que avanceu en el disseny i l'elaboració de les diferents part.
    - En un primer moment, aquesta pàgina hauria de contenir aquests apartats:
      - Nom del curs
      - Nivell educatiu al qual s'adreça. Matèria, àrea, tema.
      - Context d'impartició (curs virtual, reforç a un curs presencial, lloc de trobada virtual, etc.)
      - Objectius didàctics / Competències
      - Recursos. Relació de recursos que posareu a l'abast de l'alumnat
      - Activitats. Propostes d'activitats per desenvolupar.
      - Criteris d'avaluació

És un punt de partida que anireu modificant, ajustant i ampliant a mesura que aneu incorporant nous recursos i veieu noves possibilitats del Moodle.
Si heu optat per un format social haureu d'enllaçar els recursos al bloc lateral d'Activitats socials.

No oblideu anar complimentant el vostre diari 4. Accés al diari d'aprenentatge, escrivint comentaris, dificultats, reflexions, etc., que us ajudaran a planificar i revisar el vostre procés d'aprenentatge.