Title: 2. Configureu itineraris dins del curs. La restricció d'accés
Course: Iniciació al Moodle > Section: Mòdul 3

Amb el Moodle podeu definir itineraris diferents per a cada estudiant dins d'un mateix curs de manera que les activitats i recursos es vagin mostrant progressivament en funció de diferents criteris, per exemple una activitat només es mostrarà quan l'alumne/a:

- Hagi obert una pàgina amb informacions.
- Hagi obtingut una qualificació mínima en una activitat anterior.
- Hagi obtingut una qualificació per sota de la mínima (activitat de reforç).
- Tingui una informació concreta al seu perfil d'usuari, per exemple AMPLIACIÓ: SI. L'activitat només es mostrarà a l'alumnat que disposi del paràmetre "SI" dins del camp "AMPLIACIÓ" al seu perfil d'usuari.

El criteri per configurar la restricció d'accés pot ser diferent en funció del tipus de curs que s'estigui generant, dels criteris de cada professor o equip de docents, dels objectius del curs, ...

Accediu a alguna de les activitats i recursos de la vostra unitat didàctica i observeu amb atenció el mòdul de restricció d'accés de qualsevol activitat i les opcions que permet. Els paràmetres relacionats amb el perfil d'usuari impliquen haver de generar camps de perfil específics i per tant ultrapassen els objectius d'aquest curs però convé tenir-ho en compte com a possibilitat a implementar quan es tingui un major domini de l'entorn Moodle.