Title: 1. Afegiu tres activitats
Course: Iniciació al Moodle > Section: Mòdul 2

Ha arribat el moment d'incorporar tres activitats, com a mínim, al vostre projecte.

Una d'elles ha de ser de tipus Tasca ja que és un  tipus d'activitat molt versàtil i que a més incorpora el sistema de qualificació avançada (amb guia de qualificació i rúbrica). També permet el treball i la qualificació en grup. Tot i que en aquest curs no cal que utilitzeu totes les opcions que ofereixen les tasques, és convenient que us feu una primera idea de les seves potencialitats.

Les altres dues activitats poden ser de qualsevol tipus tot i que us aconsellem que prepareu un fòrum per estimular la participació de tot el grup classe o nivell i una activitat que disposi d'un sistema automàtic de qualificació com per exemple el JClic.

Les activitats fetes amb el JClic poden disposar d'un sistema de correcció automàtica que incorpori els valors al qualificador del Moodle.

Podeu provar el seu funcionament amb l'activitat Iniciació als escacs creada per Ricard Ribes i Novau, que està configurada per afegir els resultats automàticament al qualificador del Moodle. Utilitzeu la URL: http://clic.xtec.cat/projects/inescacs/jclic/inescacs.jclic.zip

Podeu buscar-ne d'altres a la Biblioteca d'Activitats de la ZonaClic.

Cal tenir en compte que les activitats jClic que els docents comparteixen a la biblioteca han de tenir configurada la qualificació per al Moodle, en cas contrari tot i que es poden afegir com activitats en un curs els resultats no es recolliran al qualificador.

També es poden incorporar activitats fetes amb altres eines externes que recullin automàticament les qualificacions de l'alumnat com el Thatquiz però llavors la qualificació al Moodle s'haurà d'incorporar manualment a través d'un fitxer csv.

En resum:

1. Afegiu a la vostra unitat didàctica tres activitats diferents, una de les quals ha de ser de tipus tasca. Per descomptat que en podeu preparar més si disposeu de temps i ganes.