Title: Còpies de seguretat
Course: Iniciació al Moodle > Section: Mòdul 4

En aquesta carpeta teniu un fitxer que conté una còpia de seguretat amb format .mbz

Quan feu una còpia de seguretat des del vostre espai de pràctiques o des d'un altre lloc amb la versió 2.x del Moodle, veureu que es genera en format .mbz, en canvi si descarregueu un curs des del portal "Alexandria" o altres llocs que continguin còpies fetes amb el Moodle 1.9, obtindreu fitxers en format .zip.

Qualsevol de les dues versions es poden restaurar sobre el Moodle 2.

El nom del fitxer no és neutre, conté informació important tal com es descriu tot seguit:

backup-moodle2-course-502-moodle-20140205-1430-nu.mbz

- moodle2 és el nom curt del curs
- 20140205 indica que la còpia es va fer el dia 5 de febrer de 2014
- 1430 indica que es va fer a les 14 h 30 m
- .mbz vol dir que es tracta d'un fitxer generat amb el Moodle 2. No intenteu descomprimir-lo, l'heu d'utilitzar empaquetat, tal i com està.

El fitxer amb extensió .mbz inclou un tema amb un vídeo, dos fòrums i tres activitats de tipus qüestionari. Tots els elements estan ubicats a la secció 3. Quan hàgiu fet la restauració els podeu moure a qualsevol altra secció perquè no interfereixin amb els recursos i activitats del vostre curs.

Comproveu que en el pas 3. Configuració no està seleccionada la casella corresponent als usuaris inscrits.

NOTA IMPORTANT: quan restaureu la còpia de seguretat hi haurà un moment en què el sistema us demanarà si voleu esborrar el vostre curs abans de restaurar-la. Sobretot digueu que NO, que només voleu afegir-hi dades o combinar-les.

Si esborreu el vostre curs no hi ha manera de recuperar-lo si no és que prèviament hàgiu fet i desat a un altre lloc una còpia de seguretat completa.