Title: Materials formatius
Course: Iniciació al Moodle > Section: Mòdul 4

Presentació dels materials del mòdul 4

En aquest llibre hi ha els materials formatius que us han de permetre realitzar les activitats proposades en el mòdul 4.

A l'índex situat a la dreta trobareu l'accés als capítols.

Inscripció d'usuaris. On es presenten els sistemes d'inscripció d'usuaris en un curs, fent èmfasi en el d'autoinscripció com a sistema per utilitzar en el vostre espai de pràctiques.

Fer còpia de seguretat. Explica el que són les còpies de seguretat dels cursos, com generar-les i quines utilitats tenen.

Importar i exportar cursos. Per instal·lar cursos complets o parts.

Reiniciar un curs. Per eliminar les dades d'usuari i utilitzar el mateix curs amb altres alumnes.

Alexandria. Presenta el portal Alexandria del Departament d'Ensenyament, que disposa d'una secció específica per compartir cursos fets amb el Moodle i una altra per compartir projectes per utilitzar amb la PDI.

Inscripció d'usuaris

La inscripció d'usuaris en un curs es pot fer seguint diferents procediments:

- En fer la càrrega d'usuaris al lloc Moodle utilitzant un fitxer .csv (normalment ho fa la persona administradora del lloc)
- Manualment, afegint usuaris un per un. Ho pot fer el/la professor/a editor/a sempre que l'usuari ja es trobi registrat dins del lloc Moodle.
- Amb el sistema d'autoinscripció.

Autoinscripció

El sistema d'autoinscripció permet als usuaris matricular-se en un curs sense la intervenció directa de la persona que l'administra.

Per poder utilitzar aquest sistema s'ha hagut de configurar el curs de proves amb els paràmetres adients i habilitar el connector d'inscripció a nivell del lloc.

Quan s'utilitza el sistema d'autoinscripció es pot deixar totalment oberta per a qualsevol persona inscrita al lloc Moodle o protegida per una clau d'inscripció que haurà de conèixer l'alumne/a per poder-se matricular.

Tot seguit es mostra el procediment a seguir per habilitar l'autoinscripció al vostre curs de proves. Només cal que feu la part que correspon al professorat editor, que s'identifica per la icona , la configuració identificada per la icona correspon al rol d'administrador i ja s'ha d'haver fet abans de generar els vostre curs.

Còpia de seguretat

Importar i restaurar cursos

Reiniciar cursos

Alexandria: Compartir cursos

El servei Alexandria  ( http://alexandria.xtec.cat ) és un repositori de cursos i recursos Moodle que el Departament d'Educació ha posat a disposició de centres, serveis educatius i professorat.

Alexandria està regit pel principi de cooperació entre els membres que lliurement hi participen amb la voluntat d'avançar en la millora de la pràctica docent basada en les aportacions de molts professionals del món de l'educació, veritables agents d'innovació i d'eficiència.

Moodle és una plataforma basada en programari lliure que creix i evoluciona gràcies a la participació de milers de persones que posen la seva feina i el seu coneixement a l'abast de tothom. Com a usuaris i usuàries del Moodle, i seguint la idea de la compartició i de la lliure circulació de materials, us convidem a que un cop acabeu la vostra unitat didàctica o genereu un curs el publiqueu al servei Alexandria com a darrer exercici del curs de manera que feu accessible el vostre projecte per tal que d'altres persones (usuàries de la XTEC) el consultin i l'utilitzin, tot o en part, tot reconeixent la vostra autoria.