Title: Materials formatius
Course: Iniciació al Moodle > Section: Mòdul 3

Accés als materials d'Ateneu relacionats amb aquest mòdul.

El seguiment, l'avaluació i la qualificació al Moodle

El Moodle com a Entorn Virtual d'Aprenentatge (EVA) disposa d'elements que permeten el seguiment de la feina de l'alumnat, la seva avaluació i la qualificació. En funció dels objectius, les dinàmiques de treball, l'edat de l'alumnat i altres aspectes, la persona que dissenya i edita el curs configura aquests elements d'una o altra manera.

En aquest llibre hi ha informacions sobre:

Avaluació. Es tracten els aspectes que faciliten l'avaluació formativa a través de les retroaccions i els sistemes de comunicació dins de l'entorn Moodle. També s'explica el sistema de restriccions d'accés que permet definir itineraris per a l'alumnat atenent a diferents criteris.

L'avaluació formativa com a element del procés d'ensenyament-aprenentatge es contempla de manera integrada en les diferents activitats i per tant no disposa d'un element específic.

Algunes activitats disposen de sistemes de retroacció on la persona formadora pot afegir comentaris personalitzats sobre l'activitat, altres permeten adjuntar fitxers com a resposta, en alguns casos es poden mostrar a l'alumnat els criteris que es tindran en compte per a l'avaluació i qualificació de l'activitat,...

Seguiment del curs. La compleció. El Moodle 2 disposa d'un sistema de seguiment de l'activitat que realitza l'alumne/a i que es pot configurar des del bloc de Compleció de l'activitat que hi ha als diferents recursos i activitats. Es tracta d'un sistema que permet a l'alumnat conèixer l'estat de les seves activitats, quines estan fetes i quines no, les que s'han lliurat per qualificar i les que han rebut una qualificació positiva. El professorat també pot utilitzar el sistema, accedint als informes de compleció del curs i de l'activitat, decidint quines activitats i recursos tindran actiu el sistema de compleció, configurant si la compleció de cada activitat serà automàtica, si anirà lligada a una qualificació, si la marcarà l'alumnat segons el seu criteri...

Qualificació. El Moodle, com a EVA, disposa d'un sistema de qualificació de les activitats i el seu registre. La majoria d'activitats disposen, en la seva pàgina de configuració, de mòduls corresponents a la qualificació i la puntuació on es pot definir el sistema de qualificació i en alguns casos incorporar, a més, els criteris en format de guies de qualificació i rúbriques. Les activitats es poden configurar com a qualificables o no segons el criteri del professorat editor del curs.

Un cop definides les activitats que es qualificaran es pot configurar l'informe on es mostren les qualificacions a l'alumnat i al professorat: El qualificador pot contenir tant les qualificacions de les activitats com altres elements de qualificació, així com agrupar-los en categories i generar fórmules que permetin calcular la qualificació final d'un mòdul o d'un curs.

Informes. Es veuen els diferents tipus d'informes que es generen, tant per a l'alumnat com per al professorat.

Seguiment del curs

Sistema de compleció de l'activitat

Per disposar del mòdul corresponent a la compleció d'activitats i poder-lo utilitzar des de la pàgina de configuració d'una activitat o recurs cal que estigui habilitat a nivell de lloc Moodle (això ho ha de fer la persona que administra el lloc) i, posteriorment, el professorat editor l'haurà d'habilitar al seu curs accedint a:

Bloc configuració | Administració del curs | Edita paràmetres | Progrés de l'estudiant | Seleccionar l'opció "Habilitada, control mitjançant compleció i paràmetres de l'activitat" | Desa canvis |

Tot seguit es mostra més informació sobre el sistema de compleció de les activitats.

Escales i guies de qualificació

El Moodle disposa d'un sistema de qualificació vinculat a les activitats. Des de la pàgina de configuració de cada activitat cal definir si es qualificarà o no i en cas afirmatiu quin sistema s'utilitzarà.

La majoria d'activitats permeten la qualificació amb valors numèrics (des de 1 a 100), amb escales (No fet / Cal revisar / Fet, No superat, Superat,...) o amb lletres (I, S, B,... A, B, C,...). Les activitats de tipus Tasca a més permeten la creació de guies de qualificació i rúbriques vinculades a la qualificació numèrica.

Qualsevol curs disposa d'escales de qualificació que es poden utilitzar però també permet generar noves escales adaptades a cada activitat o situació d'aprenentatge.

En aquest capítol es presenten informacions sobre les escales, com utilitzar-les i crear-ne de noves. També hi ha informació sobre les guies de qualificació i les rúbriques, identificades com a qualificació avançada dins de les activitats de tipus tasca.

Creació d'escales de qualificació

Creació de guies de qualificació i rúbriques

Qualificació

El sistema de qualificació dins del Moodle 2

Informes de l'alumne

Informes

Qualificar activitats